stanford-oval/wikipedia huggingface dataset:
Höyryturbiini
Käyttö sähköntuotannossa

Maassa käytetystä sähköstä suurin osa tuotetaan höyryturbiineilla. Voimalaitoksissa höyryturbiinia käytetään pyörittämään generaattoria, joka synnyttää sähkovirran. Höyryturbiinit jaetaan turbiinista tulevan höyrynpaineen perusteella lauhdeturbiineihin ja vastapaineturbiineihin. Höyryturbiinit voidaan jaotella myös höyryn syöttösuunnan suhteen aksiaaliturbiineihin ja radiaaliturbiineihin.
Höyry voidaan tuottaa joko aurinkoenergian keinoin, polttamalla höyrykattilassa polttoainetta, kuten fossiilisia polttoaineita, biomassaa tai kaupunkijätettä tai ydinreaktorilla. Tulistettu höyry johdetaan ensin turbiinin korkeapaineosaan, jossa se luovuttaa enimmän osan entalpiastaan. Se kulkee edelleen laajentuen keskipainesiivistöön ja matalapainesiivistöön.
Höyryturbiinin itsensä mekaaninen hyötysuhde on jopa 0,9–0,96, joka tarkoittaa akselista saadun ja höyrystä otetun energian suhdetta. Jäljelle jäänyt, turbiinista poistuva höyry, sisältää usein 60 % kattilasta saadun höyryn energiasta . Jäljelle jäänyttä lauhdelämpöä voidaan edelleen käyttää lämmitykseen, vaikkapa kaukolämpöverkkoon. Näin päästään jopa 0,85:n kokonaishyötysuhteeseen.
Aiheesta muualla

Wikimedia Commonsissa on kuvia tai muita tiedostoja aiheesta .
Parsonsin Turbinia-alus 1897.
Elberfeldiin rakennettu 1 MW:n turbogeneraattori.
Svanesund

| Svanesund |
| --- | --- |

 Svanesund
 Koordinaatit: 58°08′34″N, 11°49′06″E 
Valtio:   Ruotsi
Lääni:  Länsi-Götanmaan lääni
Maakunta:  Bohuslän
Kunta:  Orust
Väkiluku (31.12.2023):  2 014
Svanesund on taajama Orustin kunnassa Länsi-Götanmaan läänissä Bohuslänin historiallisessa maakunnassa Ruotsissa. Taajamassa oli 2 014 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Svanesund Wikimedia Commonsissa
Pavlovin Rotat

Pavlovin Rotat oli suomalainen Youtube-pelikanava, jossa neljä kaverusta pelaa videopelejä ja puhuu nuorille suunnatuista aiheista. Jokaisella pelaajalla on oma rottahahmo, joka on animoitu mukautumaan pelaajan äänen kanssa. Rottien nimimerkkeinä ovat Ruhonleikkaaja, haerskiturska, ryskAE ja ihmispitsa. Jäseniin kuului aiemmin myös haerskiturska ja peetu, joista haerskiturska palasi takaisin Rottien joukkoon helmikuussa 2023.
Kanava toimi Yleisradion alaisuudessa, ja se on luotu 14. maaliskuuta 2019.
Pavlovin Rotat ovat olleet mukana ohjelmassa Nörtti: DragonSlayer666 ja tuottaneet siihen pelivideot.
Vuonna 2021 Pavlovin Rotat julkaisi kappaleen ”Servulla nähään”.
8. maaliskuuta 2024 ladattiin kanavan viimeinen video.
Aiheesta muualla

https://yle.fi/aihe/artikkeli/2019/10/14/pavlovin-rotat
https://www.youtube.com/channel/UCqsg4_Bo3dUFiRRTnD0mxlQ
https://areena.yle.fi/audio/1-50581381
Mark Rober

| Mark Rober |
| --- | --- |
 Mark Rober vuonna 2020.
Henkilötiedot
Kansalaisuus:  Yhdysvallat
Lapset:  1
Youtube-tiedot
Kanavan nimi:  Mark Rober
Aktiivisena:  2011–
Tyylilajit:  Tiede, "tee se itse"
Tilaajamäärä:  24,3 miljoonaa
Katselukerrat:  3,5 miljardia
Mark Rober
Mark Rober (s. 1980 tai 1981lähde?) on yhdysvaltalainen tubettaja, insinööri ja keksijä. Hänet tunnetaan YouTube-videoistaan ​​populaaritieteestä ja tee-se-itse-vempaimista. Ennen kuin hänestä tuli tubettaja, Rober oli NASAn insinööri yhdeksän vuotta, jolloin hän työskenteli seitsemän vuotta Curiosity-mönkijän parissa NASAn Jet Propulsion Laboratoryssa. Myöhemmin hän työskenteli neljä vuotta Applella.
1747

| --- | --- |
Vuosisadat: 1500-luku · 1600-luku · 1700-luku · 1800-luku · 1900-luku
Vuosikymmenet: 1690-luku · 1700-luku · 1710-luku · 1720-luku · 1730-luku · 1740-luku 1750-luku · 1760-luku · 1770-luku · 1780-luku · 1790-luku · 1800-luku
Vuodet: 1690 · 1691 · 1692 · 1693 · 1694 · 1695 · 1696 · 1697 · 1698 · 1699 1700 · 1701 · 1702 · 1703 · 1704 · 1705 · 1706 · 1707 · 1708 · 1709 1710 · 1711 · 1712 · 1713 · 1714 · 1715 · 1716 · 1717 · 1718 · 1719 1720 · 1721 · 1722 · 1723 · 1724 · 1725 · 1726 · 1727 · 1728 · 1729 1730 · 1731 · 1732 · 1733 · 1734 · 1735 · 1736 · 1737 · 1738 · 1739 1740 · 1741 · 1742 · 1743 · 1744 · 1745 · 1746 · 1747 · 1748 · 1749 1750 · 1751 · 1752 · 1753 · 1754 · 1755 · 1756 · 1757 · 1758 · 1759 1760 · 1761 · 1762 · 1763 · 1764 · 1765 · 1766 · 1767 · 1768 · 1769 1770 · 1771 · 1772 · 1773 · 1774 · 1775 · 1776 · 1777 · 1778 · 1779 1780 · 1781 · 1782 · 1783 · 1784 · 1785 · 1786 · 1787 · 1788 · 1789 1790 · 1791 · 1792 · 1793 · 1794 · 1795 · 1796 · 1797 · 1798 · 1799 1800 · 1801 · 1802 · 1803 · 1804 · 1805 · 1806 · 1807 · 1808 · 1809
Tapahtumia

29. tammikuuta – suomalainen valtiopäivälähetystö vaati Ruotsin valtiopäivillä Suomen etujen parempaa huomioon ottamista.
2. heinäkuuta – Itävallan perimyssota: Morits Saksilaisen johtamat ranskalaiset kukistivat Wilhelm Cumberlandin englantilais-hollantilaisen armeijan Lauffeldin taistelussa.
Skottilainen Britannian laivaston lääkäri James Lind huomasi sitrushedelmien estävän keripukkia.
Kuolleita

2. tammikuuta – Jean-Féry Rebel, ranskalainen säveltäjä ja viulisti (s. 1666)
18. tammikuuta – Antonio Literes Carrión, espanjalainen säveltäjä (s. 1673)
23. maaliskuuta – Claude Alexandre de Bonneval, ranskalainen sotilas ja seikkailija (s. 1675)
26. toukokuuta – Roberto Valentini, Robert Valentine, brittiläis-italialainen säveltäjä, huilisti ja oboisti (s. 1674)
31. toukokuuta – Andrei Osterman, saksalais-venäläinen kreivi ja valtiomies (s. 1686)
6. kesäkuuta – Jean-Baptiste Barrière, ranskalainen säveltäjä ja sellisti (s. 1707)
17. kesäkuuta – Herman Spöring, suomalainen lääketieteen professori ja Turun akatemian rehtori (s. 1701)
19. kesäkuuta – Jakob Benzelius, Uppsalan arkkipiispa (s. 1683
19. kesäkuuta – Nadir Šah, Persian šaahi (s. 1680)
9. heinäkuuta – Giovanni Bononcini, italialainen säveltäjä (s. 1670)
2. syyskuuta – Philip Johan von Strahlenberg, ruotsalainen upseeri ja maantieteilijä (s. 1676)
4. lokakuuta – Amaro Pargo, espanjalainen laivakaappari ja kauppias (s. 1678)
11. lokakuuta – Jonas Fahlenius, ruotsalais-suomalainen piispa ja professori (s. 1674)
17. marraskuuta – Alain-René Lesage, ranskalainen kirjailija ja näytelmäkirjailija (s. 1668)
Jean Louis Bousquet, ranskalaissyntyinen Ruotsin armeijan kenraali (s. 1664)
Barthold Heinrich Brockes, saksalainen runoilija (s. 1680)
Henrik Spåre, suomalaissyntyinen Ruotsin armeijan everstiluutnantti (s. 1664)
Aiheesta muualla

Kuvia tai muita tiedostoja aiheesta 1747 Wikimedia Commonsissa
Jezqazğan

| Jezqazğan (Жезқазған) Žezkazgan, Жезказган |
| --- | --- |
 vaakuna
 Jezqazğan
 Koordinaatit: 47.783°N, 67.70°E 
Valtio:  Kazakstan
Alue:  Karagandan alue
Perustettu:  1938
Kaupungiksi:  1954
Väkiluku (2012)  ():  85 189
Aikavyöhyke:  UTC+5
Suuntanumero(t):  +7 7102
 
 www.jezkazgan.kz 
Infobox OKVirheellinen NIMI-arvo: 
Jezqazğan tai Žezkazgan (kaz. Жезқазған, ven. Жезказган) on kaupunki Kazakstanin keskiosissa Karagandan alueella. Vuoden 2012 alussa kaupungissa asui 85 189 henkeä.
Taajama perustettiin vuonna 1938 seudun laajojen, jo pitkään tunnettujen kupariesiintymien hyödyntämiseksi. Kaupungiksi paikkakunta muutettiin vuonna 1954. Nykyisin sen kautta kulkee eurooppatie E123. Kaupungissa on lentoasema ja sinne johtaa sivurata idästä noin 400 kilometrin päästä pääradan Žarykin asemalta.
Väestön kehitys

Oheinen taulukko kuvaa Žezkazganin väkiluvun kehitystä vuosien 1959-2009 väestönlaskentojen mukaan. Niiden perusteella kaupungin väkiluku on ollut laskussa yli 20 vuotta.
| Vuosi | Väestö 1959 | Väestö 1970 | Väestö 1979 | Väestö 1989 | Väestö 1999 | Väestö 2009 | Väestö 2012 |
| --- | --- | --- | --- | --- | --- | --- | --- |
| Väkiluku | &&&&&&&&&&032442.&&&&0032 442 | &&&&&&&&&&062495.&&&&0062 495 | &&&&&&&&&&089403.&&&&0089 403 | &&&&&&&&&0108821.&&&&00108 821 | &&&&&&&&&&090001.&&&&0090 001 | &&&&&&&&&&086227.&&&&0086 227 | &&&&&&&&&&085189.&&&&0085 189 |

Näkymä tekojärveltä kaupunkiin.
Kaupungin hallintorakennus.
Ortodoksinen Pyhän Andrean kirkko.
Aiheesta muualla

Kuvia tai muita tiedostoja aiheesta Jezqazğan Wikimedia Commonsissa
Pajuniemi

Pajuniemen keväistä kyläaukeaa. Oikealla Pajuniementie.
Pajuniemi on Sastamalan Suodenniemellä sijaitseva kylä. Idässä se rajoittuu Kourajärveen, pohjoisessa Suodenniemen kylään ja lännessä Porin rajaan. Etelässä Pajuniemen naapureita ovat Kiikoistenmaan ja Kouraniemen kylät. Pajuniemellä on myös lyhyt yhteinen raja Jalkavalan kylän Tarvaanmaan ulkopalstan kanssa. Itse kylä sijaitsee Kourajärveen avautuvan laaksonotkelman reunamilla ja ympäristössä.
Varsinaisen kyläalueen lisäksi Pajuniemeen kuuluu kaksi pientä vanhaa rantaniittypalstaa Kourajoen ja Kiikoisjoen varrelta. Jälkimmäisen palstan myötä Suodenniemen eteläisin piste kuluu Pajuniemen kylään. Seututien 259:n ja valtatie 11:n toisiinsa liittävä Putajantie (yhdystie 2591) kulkee osittain Pajuniemen kylän alueella.
Pajuniemestä on matkaa Sastamalan keskustaan noin 30 kilometriä sekä Tampereelle ja Poriin noin 60 kilometriä.
Nimen alkuperä

Pajuniemen kylä lienee saanut nimensä pajua kasvaneesta luonnonniitystä Kourajärveen työntyvässä niemessä, jonka keskellä alkuperäinen keskiaikainen kylätontti on sijainnut.
Historia

Pajuniemen kylä on yksi Suodenniemen seitsemästä myöhäiskeskiaikaisesta kylästä. Se sijaitsee vanhan Kourajärveä pitkin kulkeneen Rautavedeltä Pohjanlahdelle kulkevan eräreitin varrella. Kylässä oli 1500-luvulla jopa seitsemän taloa, mutta sittemmin määrä vakiintui kuuteen kantatilaan, jotka ovat Väissi (RNo 1), Kuulia (RNo 2), Kari (RNo 3), Karo (RNo 4), Kepuli (RNo 5) ja Kulku (RNo 6). Vuoden 1845 maakirjassa Pajuniemen kyläkeskuksesta pitkälle länteen ulottuva alue selittynee kyläläisten siellä sijainneilla vanhoilla eräsijoilla. Pajuniemeläisten kalastusoikeudet Kaitajärveen ja Jättijärveen vahvistettiin vuonna 1550. Molemmat järvet sijaitsevat edelleen Pajuniemen kylän alueella.
Yksi ensimmäisiä nimeltä tunnettuja pajuniemeläisiä on Karon talon isäntä Heikki Luupää (Heyki Lwpae), joka toimi yhtenä Davidin kapinan takuumiehistä vuonna 1439.
Vuonna 1641 Pajuniemen kylä läänitettiin Jalkavalan ja Kouraniemen kylien tapaan Selkeen kartanoa isännöineelle eversti ja hovitallimestari Hans Wachtmeisterille. Läänitys purkautui vuosisadan lopulla ison reduktion myötä.
Isonvihan aikana 1700-luvun alussa Pajuniemi joutui venäläisjoukkojen miehittämäksi. Väkivallanteoiltakaan ei vältytty, kun venäläiset pahoinpitelivät Kepulin tuolloisen isännän, 75-vuotiaan Erkki Tuomaanpoika Kepulin kuoliaaksi.
Vuorikollegion asessori Daniel Tilas löysi 1730-luvun lopulla Pajuniemestä eräältä rantaniityltä rakeisessa muodossa esiintyvää rautamalmia. Laajempiin tutkimuksiin esiintymän suhteen ei kuitenkaan nähtävästi ryhdytty.
1700-luvun lopulla Pajuniemen ryhmäkylä alkoi hajota, kun kantatiloja alettiin lohkoa. Ensimmäisenä lohkottiin Kulku vuonna 1765, jolloin muodostuivat Vanhakulku ja Uusikulku. Isojako 1700-luvun lopussa aiheutti useiden talojen siirtoja ja jakamisia. Karin talo siirrettiin alkuperäiseltä paikaltaan Pajuniemen kylätien varteen ja vuonna 1791 se jaettiin Isokariksi ja Vähäkariksi. Jälkimmäisen nimi muuttui myöhemmin Uusitaloksi ja sittemmin Markkulaksi. Isokari päätyi 1920-luvulla Suodenniemen kunnan omistukseen ja sen päärakennus muutettiin Pajuniemen kansakouluksi vuonna 1924.
Nälkävuosina 1867-1868 Kuulian talossa toimi kulkutautisairaskoti ja Kepulilla köyhäintalo ja sairastupa. Kuolleisuus kylässä nousi näiden laitosten myötä suureksi. Suodenniemi tosin kärsi muutenkin suuresti nälkävuosien aikana.
Nykypäivä

Pajuniemessä harjoitetaan nykyisin maa- ja karjataloutta entiseen tapaan. Kylän monet pienet järvet ovat kesäasukkaiden käytössä. Pajuniemessä sijaitsee Nuutinkellariksi kutsuttu siirtolohkare, jonka suojissa eräät pajuniemeläiset perimätiedon mukaan piilottelivat venäläisiltä isonvihan aikana.
Aiheesta muualla

Pajuniemeen liittyviä aineistoja Suodenniemen Topoteekissa
Heinijärvi on yksi Pajuniemen monista järvistä.
Innlandetin yliopisto

| Innlandetin yliopisto> Universitetet i Innlandet (INN) |
| --- | --- |
  
 Kampus Lillehammerissa.
Perustettu:  2017
Tyyppi:  julkinen
Rehtori:  Peer Jacob Svenkerud
Opiskelijoita:  14 951 (2021)
Sijainti:  Elverum ja Lillehammer,  Norja
Kampus:  Blæstad, Elverum, Evenstad, Hamar, Lillehammer ja Rena
Sivusto:  https://www.inn.no/
Innlandetin yliopisto (norj. Universitetet i Innlandet, INN) on Norjan Innlandetissa toimiva valtiollinen yliopisto, joka perustettiin vuonna 2017 yhdistämällä Lillehammerin ja Hedmarkin korkeakoulut. Sen hallinto sijaitsee Elverumissa ja Lillehammerissa, lisäksi sillä on useita muita kampuksia. Innlandetin yliopistossa on viisi tiedekuntaa sekä elokuva-akatemia.
Innlandetin yliopisto oli aiemmin nimeltään Innlandetin korkeakoulu. Se haki vuonna yliopiston asemaa ensimmäisen kerran pian perustamisensa jälkeen 2018, mutta ei tuolloin saanut sitä. Vuonna 2024 sille myönnettiin yliopistostatus.
Tiedekunnat

Ekologia, maataloustiede ja bioteknologia
Kauppakorkeakoulu
Pedagogia
Audiovisuaalinen viestintä ja luova teknologia
Terveys- ja sosiaalitieteet
Elokuva-akatemia
Aiheesta muualla

Viralliset sivut (norjaksi)
Norjan valtiolliset yliopistot ja korkeakoulut
| --- | --- |
Yliopistot:  Agderin yliopisto  Bergenin yliopisto  Innlandetin yliopisto  Kaakkois-Norjan yliopisto  Norjan teknis-luonnontieteellinen yliopisto  Norjan ympäristötieteen ja biologian yliopisto  Oslon yliopisto  Stavangerin yliopisto  Tromssan yliopisto 
Valtiolliset erityiskorkeakoulut:  Norjan eläinlääketieteellinen korkeakoulu  Norjan kauppakorkeakoulu  Norjan liikuntatieteellinen yliopisto  Norjan poliisiammattikorkeakoulu  Norjan valtiollinen musiikkikorkeakoulu  Oslon arkkitehtuuri- ja designkorkeakoulu  Vapaa teologinen tiedekunta 
Alueelliset valtionkorkeakoulut:  Akershusin valtionkorkeakoulu  Bodøn valtionkorkeakoulu  Buskerudin valtionkorkeakoulu  Etelä-Trøndelagin valtionkorkeakoulu  Finnmarkin valtionkorkeakoulu  Gjøvikin valtionkorkeakoulu  Harstadin valtionkorkeakoulu  Molden valtionkorkeakoulu  Narvikin valtionkorkeakoulu  Nesnan valtionkorkeakoulu  Oslon valtionkorkeakoulu  Pohjois-Trøndelagin valtionkorkeakoulu  Saamelainen korkeakoulu  Tromssan valtionkorkeakoulu  Vestlandetin korkeakoulu  Voldan korkeakoulu  Ålesundin valtionkorkeakoulu  Østfoldin valtionkorkeakoulu 
Valtion taidekorkeakoulut:  Bergenin taidekorkeakoulu  Oslon taidekorkeakoulu 
| --- | --- |
Auktoriteettitunnisteet :  VIAF
Joel Farabee

| Joel Farabee |
| --- | --- |

Henkilötiedot
Syntynyt: 25. helmikuuta 2000 (ikä 24) Cicero, NY, Yhdysvallat
Kansalaisuus:   Yhdysvallat
Jääkiekkoilija
Pelipaikka:  vasen laitahyökkääjä
Maila:  vasen
Pituus:  183 cm
Paino:  74 kg
Seura
Seura:  Calgary Flames
Sarja:  NHL
Pelinumero:  86
Pelaajaura
Pääsarjaura:  2019–
Aik. seurat:  Philadelphia Flyers (NHL) Lehigh Valley Phantoms (AHL)
NHL-varaus:  14. varaus, 2018 Philadelphia Flyers
Joel Farabee (s. 25. helmikuuta 2000 Cicero, New York, Yhdysvallat) on yhdysvaltalainen jääkiekkoilija, joka pelaa NHL-seura Calgary Flamesissä. Farabee on pelipaikaltaan vasen laitahyökkääjä. Philadelphia Flyers varasi hänet ensimmäisellä kierroksella 14. pelaajana NHL:n varaustilaisuudessa 2018.
Ura > Seuraura

Farabee pelasi kaudella 2015–2016 USPHL-juniorisarjaa Selects Hockey Academyssa. Hän oli joukkueen paras pistemies ja syöttäjä tehoilla 19+30=49, joilla Farabee sijoittui koko sarjan pistepörssissä neljänneksi. Hän voitti kauden päätteeksi USPHL:n mestaruuden, valittiin arvokkaimmaksi pelaajaksi ja vuoden hyökkääjäksi. Flint Firebirds varasi Farabeen 124. pelaajana OHL:n varaustilaisuudessa 2016. Hän ei kuitenkaan koskaan siirtynyt CHL:ään, jotta Farabee voisi tulevaisuudessa pelata Yhdysvaltain yliopistosarjoissa. Vuodet 2016–2018 hän vietti Yhdysvaltain maajoukkueen kehitysohjelman mukana pelaten mm. USHL-junioriliigaa. Kaudella 2017–2018 Farabee toimi joukkueensa kapteenina. Hän pelasi kauden aikana myös CCM/USA Hockey All-American Prospects Gamessa.
Philadelphia Flyers varasi Farabeen ensimmäisellä kierroksella 14. pelaajana NHL:n varaustilaisuudessa 2018. Seura sai hänen ehdollisen varausvuoronsa St. Louis Bluesin kesäkuussa 2017 tehdyn pelaajakaupan kautta, kun Blues ei saanut varausvuoroa ensimmäisen kymmenen varauksen joukossa. Kaudeksi 2018–2019 Farabee siirtyi Bostonin yliopistojoukkueeseen. Hän voitti joukkueen sisäisen piste- ja maalipörssin tehoilla 17+19=36, joilla Farabee jakoi koko Hockey Eastin maalipörssin neljännen sijan Providencen Kasper Björkqvistin kanssa ja pistepörssin seitsemännen sijan kolmen muun pelaajan kanssa. Hän voitti myös BU:n sisäisen tehotilaston lukemalla +4. Farabee valittiin kauden päätteeksi divisioonan vuoden tulokkaaksi ja tulokkaiden tähdistökentälliseen. Hänet palkittiin myös koko NCAA:n vuoden tulokkaana Tim Taylor Awardilla.
Maaliskuussa 2019 Farabee teki kolmivuotisen NHL-tulokassopimuksen Philadelphia Flyersin kanssa. Syksyn harjoitusleirin päätteeksi seura lähetti hänet AHL-joukkue Lehigh Valley Phantomsiin, Farabee nostettiin kuitenkin Flyersin vahvuuteen vajaat kolme viikkoa myöhemmin ja hän teki NHL-debyyttinsä kauden 2019–2020 seitsemännellä kierroksella 21. lokakuuta 2019 Vegas Golden Knightsia vastaan. Farabee sai ottelussa jääaikaa 14.35 minuuttia. Hänestä tuli Flyersin seurahistorian ensimmäinen 2000-luvulla syntynyt pelaaja. NHL-uransa avausmaalin Farabee teki kuudennessa ottelussaan 1. marraskuuta 2019 vieraissa New Jersey Devilsia vastaan. Hän pelasi lopulta suurimman osan kaudestaan NHL:ssä tehden tulokaskautensa aikana 52 runkosarjaottelussa tehot 8+13=21 ja 12 playoff-ottelussa tehot 3+2=5. AHL:ssä Farabee pelasi viisi runkosarjaottelua tehopistein 3+1=4.
Syyskuussa 2021 Farabee teki Flyersin kanssa kuuden vuoden mittaisen ja yhteensä 30 miljoonan dollarin arvoisen jatkosopimuksen.
Tammikuussa 2025 Flyers kauppasi Farabeen ja Morgan Frostin Calgary Flamesiin vaihdossa Andrei Kuzmenkoon, Jakob Pelletieriin, toisen kierroksen varausvuoroon vuoden 2025 varaustilaisuudessa ja seitsemännen kierroksen varausvuoroon vuoden 2028 varaustilaisuudessa.
Ura > Maajoukkueura

| Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Hopeaa | Kanada 2019 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Kultaa | Slovakia 2017 | jääkiekko |  |
|  Hopeaa | Venäjä 2018 | jääkiekko |  |
Farabee pelasi alle 20-vuotiaiden MM-kilpailuissa vuonna 2019, jolloin hän voitti hopeaa. Farabee teki turnauksen kaikki kolme maaliaan kypärätemppuna alkulohkon ottelussa Kazakstania vastaan. Hänen ensimmäinen maalinsa syntyi ylivoimalla ja toinen jäi Yhdysvaltain 2–8-voittoon päättyneen ottelun voittomaaliksi.
Farabee pelasi myös alle 18-vuotiaiden MM-kilpailuissa vuosina 2017 ja 2018, joista ensimmäinen turnaus päättyi maailmanmestaruuteen ja jälkimmäinen hopeaan. Vuoden 2017 turnauksessa hän teki finaaliottelussa Suomea vastaan kaksi maalia, joista jälkimmäinen alivoimalla syntynyt osuma jäi Yhdysvaltain 4–2-voittoon päättyneen ottelun voittomaaliksi, joka ratkaisi joukkuelle näin ollen myös maailmanmestaruuden. Farabee valittiin joukkueensa ottelun parhaaksi pelaajaksi. Vuoden 2018 turnauksessa hän teki puolivälieräottelussa Venäjää vastaan Yhdysvaltain voittomaalin alivoimalla joukkueen edettyä välieriin lukemin 1–5. Farabee valittiin Yhdysvaltain ottelun parhaaksi pelaajaksi. Valmennus valitsi hänet joukkueensa turnauksen yhdeksi kolmesta parhaasta pelaajasta.
Farabee pelasi myös World U-17 Hockey Challengessa vuonna 2016, jolloin hän oli tehoilla 4+2=6 Yhdysvaltain paras maalintekijä ja jakoi sisäisen pistepörssin voiton Bode Wilden kanssa. Farabee valittiin turnauksen tähdistökentälliseen.
Pelityyli

The Sports Forecaster -sivuston mukaan Farabee on nopea kahden suunnan hyökkääjä, joka käyttää luisteluaan hyvin sekä hyökkäys- että puolustussuuntaan. Hänen korkeaa pelikäsitystään arvostetaan valmennusjohdoissa. Farabee omaa myös johtajaominaisuuksia. Hän ei ole kuitenkaan kovin isokokoinen ja Farabeen tulisi lisätä massaa ja voimaa. Hänellä on todistettavaa myös tehokkuudessa.
Muuta

Farabeen isoveljet Jacob ja Jesse ovat pelanneet myös jääkiekkoa.
Jimmy Wong

Jimmy Wong vuonna 2012.
Jimmy Wong (oik. James Franklin Wong s. 28. maaliskuuta 1987) on yhdysvaltalainen näyttelijä, muusikko ja tubettaja. Hänet tunnetaan parhaiten hänen 2011 julkaisemastaan musiikkivideosta, ”Ching Chong: Asians in the library song” ja hänen roolistaan nettisarjassa Video Game High School.lähde? Vuonna 2017 hän ja tubettaja Meghan Camarena ohjasivat videopeliteemaisen ohjelman Polaris primetime, joka on luotu osaksi Disneyn ”D/XP” -ohjelmointiosastoa Disney XD:llä. Wongin kotikaupunki on Seattle. Hänen isoveljensä on Freddie Wong.
Wong näyttelee vuonna 2020 ensi-iltansa saavassa Mulanissa.
Aiheesta muualla

Jimmy Wong Internet Movie Databasessa. (englanniksi)
Jimmy Wongn kanava YouTubessa
Jimmy Wong Twitterissä
/ Jimmy Wong Facebookissa
| Auktoriteettitunnisteet  |
| --- | --- |
Taiteenala:  MusicBrainz 
Muut:  Europeana
Dan Middleton

| Daniel Middleton |
| --- | --- |
 Dan Middleton vuonna 2016.
Henkilötiedot
Muut nimet:  DanTDM, TheDiamondMinecart
Syntynyt: 8. marraskuuta 1991 (ikä 33) Aldershot, Iso-Britannia
Ammatti:  videopelikommentaattori
Puoliso:  Jemma Middleton
Lapset:  Asher Middleton
Aiheesta muualla
Kotisivu
Daniel Middleton (s. 8. marraskuuta 1991) on brittiläinen, myös nimellä TheDiamondMinecart (tai lyhyemmin DanTDM) tunnettu tubettaja, joka tekee pelivideoita keskittyen pääasiassa Minecraftiin. Hänen YouTube-kanavalla oli huhtikuussa 2019 noin 21,5 miljoonaa tilaajaa ja hänen videonsa olivat saaneet yli 14 miljardia näyttökertaa. Hänen kanavansa on yksi YouTuben suosituimmista.
Aiheesta muualla

YouTube-kanava
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dan Middleton
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Israel  Yhdysvallat 
Taiteenala:  MusicBrainz 
Käännös suomeksi
Kentaw

| Kentaw (Кентау) Kentau |
| --- | --- |
 vaakuna
 Kentaw
 Koordinaatit: 43.517°N, 68.517°E 
Valtio:  Kazakstan
Alue:  Türkistan alue
Väkiluku (2012)  ():  61 860
Aikavyöhyke:  UTC+5
Suuntanumero(t):  +7 72536
Infobox OKVirheellinen NIMI-arvo: 
Kentaw tai Kentau (kaz. Кентау, ven. Кентау) on keskikokoinen, vuonna 1955 perustettu kaupunki Kazakstanin eteläosissa Türkistan alueella. Kaupunki sijaitsee noin 30 kilometriä koilliseen historiallisesta Türkistanista, jossa on lähin matkustajaliikenteen rautatieasema. Vuoden 2012 alussa kaupungissa asui runsas 61 tuhatta henkeä.
Väestön kehitys

Oheinen taulukko kuvaa Kentaun väkiluvun kehitystä vuosien 1959-2009 väestönlaskentojen kautta.
| Vuosi | Väestö 1959 | Väestö 1970 | Väestö 1979 | Väestö 1989 | Väestö 1999 | Väestö 2009 | Väestö 2012 |
| --- | --- | --- | --- | --- | --- | --- | --- |
| Väkiluku | &&&&&&&&&&038108.&&&&0038 108 | &&&&&&&&&&054946.&&&&0054 946 | &&&&&&&&&&062991.&&&&0062 991 | &&&&&&&&&&064228.&&&&0064 228 | &&&&&&&&&&055521.&&&&0055 521 | &&&&&&&&&&057121.&&&&0057 121 | &&&&&&&&&&061860.&&&&0061 860 |
Kuvagalleria

Näkymä mäeltä kaupunkiin.
Hotelli.
Asuintaloja.
Aiheesta muualla

Kuvia tai muita tiedostoja aiheesta Kentaw Wikimedia Commonsissa